REFERAT FRA MØTE I GRESVIK IFs HOVEDSTYRE TORSDAG 12/5-2011

Tilstede: Kjetil Føreid, Jan Simensen, Freddy Magnussen, Morten Helminsen.
 Morten Johannessen og Morten Karlsen ankommet noe senere.

Forfall: Eilev Pettersen,

SAKSOPPFØLGING

# Boligutbyggingen i Trondalen. Ikke noe nytt på denne fronten siden forrige møte.

# Flyeren til Frisk forsikring er fortsatt ikke sendt ut! Frisk Forsikring har gode forsikringstilbud, og vi opplever at de som har byttet til dem er fornøyde. Vi har dessverre ikke direkte kontakt med alle medlemmer, og henvendelse går derfor igjennom styrene, og deretter lagledere. Dette bedres nok noe med nye web-sider. Kjetil oppdater nettsidene våre igjen.

# Gjennomgang av medlemsregisteret er nå innarbeidet som rutine, og fjernes fra saksoppfølging

# Blodslitet. DL og FSK er enige om leiebetingelser, og det gjenstår kun en kontrakt som må underskrives.

# Velkommen til GIF-folder skal lages. Kjetil er i gang med dette og regner med at han skal rekke tidsfristen som er satt.

# Det er søkt om treningstider i hall og skole for sesongen 2011/12. Det er også søkt om sommertrening for håndballen. Den er nå flyttet fra Gressvikhallen til Kongstenhallen.

# Søknad om LAM-midler er sendt.

INFO FRA DAGLIG LEDER

# Det har vært Brannkontroll på klubbhuset. Ingen avvik denne gang, men et par små anmerkninger. Rømningsveier i den gamle delen av klubbhuset må merkes bedre, det må henges opp et pulverapparat til i den nye delen og det må utarbeides nye branntekniske tegninger.

ØKONOMI

# Vi henger litt etter budsjett. Dette skyldes i all hovedsak utestående kontingenter og fordringer. Ekstrabevillingene til strøsand og salt i vinter må også ta noe av skylden. Mange lag bruker også mer penger enn de har budsjettert, og de som har negativ EK får handlestopp.

# Vi har 484.984kr på bank pr 12.5.2011.

# Det ble bestemt at de som har utestående kontingent 1.juli vil bli nektet å spille kamper for Gresvik IF.

INFORMASJON FRA GRUPPENE

HÅNDBALL

# Sesongen 2010/2011 er avsluttet.

# Håndballen har deltatt i Potatiscup i Allingsås, og presterte sin beste cup noensinne. 5 av 7 lag gikk til A-sluttspill, hvor vårt J-93 lag gikk helt til topps, og fikk endelig med seg ”potetsekken” hjem. J-98 tok seg også helt til semifinale, hvor de tapte med 1 mål.

# Påmeldingen til sesongen 2011/2012 er ferdig, og vi stiller med totalt 13 lag i seriespill neste sesong.

# Jenter 95 og 96 er slått sammen, og stiller lag i jenter 16.

# Trenerkabalen for neste sesong er ferdig.

# Samarbeidet med Lervik på senior og J18 nivå fortsetter som før. Kun 1 endring og det er at alle jentene på J-18 nå blir GIF medlemmer. Dette skyldes at de skal spille kvalifisering til Spar serie og dette er ikke tillatt for sammenslåtte lag.

BARNEIDRETT

 # Nærmer seg fort avslutning på sin ”sesong”

# Har gjennomført årskullsmøter i forkant av forrige styremøte. Dette for å bedre samarbeidet mellom de ulike gruppene, og for at tilbudet på de ulike skolene skal være likt som mulig.

# Opplever positiv utvikling og større grupper, spesielt på jentesiden.

# J-03 skal spille håndballserie neste sesong.

FOTBALL

# Kong Fredrik Cup ønsker at GIF er arrangør fredag 3. juni. Det kan bli noen kamper på lørdag og søndag også.

# Ambassadørmodellen med Tor Trondsen fungerer godt, men GIF har slitt litt med Info-flyten. Dette må bedres.

# I forbindelse med kampen mellom FFK-Haugesund så er alle våre spillere mellom 7-9 år invitert til Fredrikstad Stadion. Det har vært påmelding til dette i gruppene.

 # Det vil være et keeper-prosjekt på Merkur 28.mai. I første omgang er dette for spillere født i 1998.

# Fotballen har prestert meget bra i åpningen av sesongen, og mange lag er fortsatt ubeseiret. Dette gjelder Senior B, Junior, Gutt 1 og begge jentelagene.

# Prosjektet Løkkefotball var dårlig besøkt første gang, og igjen har informasjonsbiten vært for dårlig.

# Teknikkmerket er neste prosjekt som står for tur.

EVENTUELT

# Planleggingen av GIFCUPEN 2011 er godt i gang, og innbydelse går ut på mail i disse dager.

# Jobben med nye nettsider er i gang, og vi håper de skal være oppe å gå i løpet av juni.

# VI MANGLER FORTSATT SEKRETÆR I HOVEDSTYRET, OG JOBBEN MED Å SKAFFE EN SEKRETÆR MÅ OPPRETTHOLDES!

NYTT MØTETIDSPUNKT IFT ÅRSPLAN:
NESTE MØTE I HOVEDSTYRET AVHOLDES PÅ KLUBBHUSET TORSDAG 16.JUNI KL 1800!

Trondalen 13/5 2011

Morten Helminsen